**GRAD DUBROVNIK**

**PRED DVOROM 1**

**20000 DUBROVNIK**

**Žiro račun HR35 24070001 809800009**

**MB 02583020**

**OIB 21712494719**

**Šifra djelatnosti 8411**

**Šifra grada 98**

**Broj RKP 31858**

**BILJEŠKE UZ FINANCIJSKE IZVJEŠTAJE ZA RAZDOBLJE OD 1. SIJEČNJA DO 31. PROSINCA 2023. GODINE**

**OBVEZNE BILJEŠKE UZ FINANCIJSKE IZVJEŠTAJE - POTENCIJALNE OBVEZE I SREDSTVA OSIGURANJA NA DAN 31.12.2023.**

SUDSKI SPOROVI

Sukladno dostavljenim podacima pravne službe Grada dubrovnika, potencijalne obveze Grada Dubrovnika po sudskim sporovima u tijeku koji se vode pred raznim tijelima na dan 31.12.2023. godine iznosi 15.087.910,82 eura. Na sve sporovi iz prijašnjih godina koji su evidentirani u ovom skupnom iznosu su uložene žalbe te se nalaze u postupcima rješavanja. Sukladno sudskoj praksi izrazito je teško procijeniti vrijeme potencijalne naplate pojedinih sporova, ali potencijalna obveza Grada Dubrovnika bi mogla biti i značajno veća od navedenog iznosa ukoliko se neki spor izgubi zbog zakonskih zateznih kamata.

Stanje potencijalnih obveza po sudskim sporovima se vodi u se vodi u izvanbilančnoj evidenciji Grada Dubrovnika.

SREDSTVA OSIGURANJA PLAĆANJA

Grad u svojim evidencijama vodi aktivno primljena sredstva osiguranja plaćanja u iznosu od 28.971.739,41 eura. Najveći dio primljenih sredstava osiguranja je od tvrtki koje su u zakupu poslovnih prostora.

Predana sredstva osiguranja plaćanja na kraju 2023. godine iznose 45.125.819,49 eura. Navedeno se predaje u svrhu dizanja kredita, davanja jamstva.

Obje tablice se vode u Odsjeku za gradske poreze i naplatu Grada Dubrovnika u excel tablicama a knjigovodstveno su evidentirane u izvanbilančnoj evidenciji.

1. **BILANCA**

IMOVINA

Stanje imovine na koncu 2023. bilježi minimalno povećanje u odnosu na prošlu godinu sa indeksom 101,5 na šifri B001

Ukupna dugotrajna nefinancijska imovina bilježi neznatno povećanje koje je nastalo uslijed ulaganja na tuđoj imovini radi prava korištenja, šifra 012 (Dječji vrtići, odlagalište Grabovica), dovršetak ulaganja u ceste, šifra 0213 (Lapadska obala), ulaganje u javnu rasvjetu, šifra 0214 i ulaganje u podzemne spremnike za otpad i novu blagdansku rasvjetu, šifra 0227.

Financijska imovina bilježi povećanje sa indeksom 105,2 na poziciji 1. Novac na žiro računu bilježi povećanje uslijed povećane likvidnosti u odnosu na prošlu godinu, zbog većeg priljeva prihoda poslovanja. Povećanja su također evidentirana na šifri 124 uslijed plaćanja PDV-a na račune po projektu Lapadske obale, šifri 1341 zajam UTD Ragusa, šifri 161 zbog zaduženja poreza na promet nekretnina p obavijesti Porezne uprave.

U 2023. godini je sukladno pravilniku o proračunskom računovodstvu proveden ispravak vrijednosti za potraživanja starija od 3 godine u 100%-tnom iznosu za potraživanja za prihode od poslovanja, potraživanja od prodaje nefinancijske imovine te za potraživanja za dane zajmove, dok je za prihode poslovanja proveden ispravak potraživanja od 1 do 3 godine u 50% tnom iznosu, kao i ispravak vrijednosti za predmete u u stečaju ili likvidaciji u iznosu od 75%.

OBVEZE

Ukupne obveze Grada Dubrovnika na šifri B003 bilježe minimalno povećanje u odnosu na prošlu godinu sa indeksom 101,5.

Obveze za rashode poslovanja bilježe povećanje na šifri 23, sa indeksom 120,3 a razlog je u povećanju obveza za zaposlene (povećanje osnovice plaće) šifra 231, kao i na obvezama za materijalne rashode na šifri 232 (računi za prosinac 2023), te ostalim tekućim obvezama, šifra 239 (veći prijenos porezne obveze po građevinskim situacijama u prsincu) . Povećane su i obveze za nabavu nefinancijske imovine uslijed kupnje zemljišta u k.o. Petrovo Selo kao i za kupnju dva stana kao pravo prvokupa, za dodjelu obiteljima slabijeg imovinskog stanja. Obveze za kredite na šifri 26 bilježe smanjenje zbog redovnih otplata svih kredita.

Vlastiti izvori na šifri 9 bilježe gotovo istu vrijednost kao u prošloj godini sa indeksom 101,5.

Sukladno okružnici Ministarstva financija u obveznim analitičkim podacima iznos dospjelih potraživanja po skupinama 13, 16 i 17 su uneseni u bruto iznosima.

1. **IZVJEŠTAJ O PRIHODIMA I RASHODIMA, PRIMICIMA I IZDACIMA**

PRIHODI I PRIMICI

Prihodi poslovanja Grada Dubrovnika su u 2023. godini zabilježili povećanje sa indeksom 121,7 na AOP-u 001. Povećanje prihoda se ostvarilo uslijed oporavka turističke djelatnosti u cijeloj Hrvatskoj pa tako i u Dubrovniku.

U nastavku dostavljamo pregled po prihodima i primicima gdje su evidentirane značajnije promjene:

* porez i prirez na dohodak su povećani uslijed većih zapošljavanja u turističkom sektoru uslijed poboljšanja sezone, šifra 611
* porez na imovinu, koji se odnosi na prodaju stanova na području Grada i evidentira kroz prihod od poreza na nekretnine, bilježi smanjenje zbog manjih kupoprodaja nekretnina na području Grada
* porez na promet bilježi povećanje kroz porez na promet alkoholnih i bezalkoholnih pića uslijed oporavka turističke sezone, šifra 6142
* šifra 6322 bilježi povećanje uslijed realizacije novog EU projekta ( E-citijens)
* Kapitalne pomoći na šifri 6332 se odnose na prihode od Fonda za zaštitu okoliša (odlagalište Grabovica)i donacije za investiciju u igralište na Šipanu (Ministarstvo reg. razvoja i fondova EU)
* Kapitalne pomoći na šifri 6382 se odnose na ugovorene pomoći za rekonstrukciju Lapadske obale
* prihod od dividendi, odnosi se na isplatu dividende Luke Dubrovnik kao i Zračne luke Dubrovnik.
* ostali prihod od nefinancijske imovine bilježi povećanje uslijed povećanje prodaje Dubrovačke kartice te ulaznica na zidine
* županijske, gradske i općinske naknade bilježe značajno povećanje u vidu prihoda od zaustavljanja autobusa na Pilama, povećanim naknadama za prometovanje javnim površinama
* komunalni doprinosi bilježe smanjenje uslijed manje zatraženih dozvola za gradnju dok je zbog bolje naplativosti prihod od komunalne naknade povećan
* prihod od kapitalnih donacija bilježi smanjenje uslijed završetka investicije u Lapadsku obalu

Prihodi od prodaje nefinancijske imovine bilježe povećanje uslijed povećane prodaje zemljišta pravnim i fizičkim osobama

Primici od financijske imovine i zaduživanja bilježe povećanje uslijed zaduženja koh HBOR-a za modernizaciju javne rasvjete

RASHODI I IZDACI

Tijekom 2023. godine rashodi poslovanja bilježe povećanje jer je došlo do nastavka oporavka tržišta a samim time i prihoda koji su omogućili veću potrošnju i rashode u odnosu na protekle godine. U nastavku dajemo pregled značajnijih promjena:

* rashodi za zaposlene bilježe povećanje uslijed vraćanja osnovice plaće na razinu prije pandemije
* materijalni rashodi povećanje uslijed većeg ulaganja u održavanje okoliša kao i povećanog ulaganja u tekuće i investicijsko održavanje, šifra 3232 (održavanje cesta, održavanje mora i priobalja..)
* subvencije trgovačkim društvima bilježi smanjenje uslijed boljeg poslovanja društva Libertas te manje potrebnih subvencija Grada
* kapitalne pomoći unutar općeg proračuna bilježe smanjenje uslijed isplate Državnom proračunu ostatka duga za stanove u Mokošici koji se odradio u prošloj godini
* Prijenosi proračunskim korisnicima iz vlastite nadležnosti bilježe povećanje uslijed opovratka poslovanja ustanova u kulturi uslijed općeg oporavka gospodarstva
* Tekuće donacije u novcu bilježe povećanje uslijed većih donacija udrugama u športu
* Naknade šteta pravnim i fizičkim osobama bilježi povećanje uslijed dolaska na naplatu sporova iz prijašnjih godina koje je Grad izgubio
* Kapitalne pomoći na šifri 3861 bilježe povećanje zbog kapitalnih pomoći društvima (Hotel Gruž, Groblje Dubac)

Rashodi za nabavu nefinancijske imovine bilježe povećanje zbog nastavka ulaganja po raznim projektima u Gradu. Značajnije povećanje se odnosi na ulaganjima u ostala prava na šifri 4124 (odlagalište Grabovica, vrtić DOC..), ulaganje na tuđoj imovini radi prava korištenja.

Ulaganja u ostale građevinske objekte na šifri 4214 (Atil za životinje, spomen obilježje....)

Povećano je ulaganje na šifri 4227 a odnosi se na opremu za odlagalište Grabovica te za novu blagdansku dekoraciju.

Povećanje na dodatnim ulaganjima se odnosi na ulaganja u projekt modernizacije javne rasvjete, bazen u Gružu, i dovršetak projekta Lapadske obale

Izdaci za financijsku imovinu i otplate zajmova bilježe smanjenje uslijed ulaganja u kupnju poslovnih udjela u društvima koja se odvila u prošloj godini te takvih ulaganja u ovoj godini nije bilo.

Povećani su izdaci na šifri 51 zbog danog kratkoročnog zajma (društvo UTD Ragusa).

Anuiteti po svim kreditima se uredno otplaćuju.

U 2023 godini Grad Dubrovnik je zadržao gotovo jednak broj zaposlenih te nije bilo povećanja zapošljavanja.

1. **OBVEZE**

Stanje obveza na početku izvještajnog razdoblja je iznosila 47.981.847,79 eura. U izvještajnom razdoblju je povećan iznos ukupnih obveza za 61.713.053,66 eura, dok je u istom razdoblju podmireno 60.992.510,79 eura dospjelih obveza.

Stanje obveza na kraju izvještajnog razdoblja iznosi 48.702.390,66 eura a raspoređeno je na Obveze za rashode poslovanja 3.989.531,47 eura, Obveze za nabavu nefinancijske imovine 3.829.719,62 eura te obveze za financijsku imovinu 40.883.139,57 eura.

Stanje obveza na početku izvještajnog razdoblja se razlikuje od stanja na 31.12.2022.za 0,20 eura uslijed konverzije sa kune na euro što je provedeno na teret rezultata poslovanja te 0,05 eura uslijed pogrešnog prijenosa salda koje je napravio računovodstveni program sa otvorenim stavkama na obvezi za kredite, što je provedeno na teret vlastitih izvora.

Grad Dubrovnik nema dospjelih nepodmirenih obveza a sve obveze na kraju godine se odnose na račune iz prosinca koji su plaćeni u prvom mjesecu 2024 dok krediti imaju uredno svoja dospijeća a anuiteti se redovno otplaćuju..

1. **PROMJENE U VRIJEDNOSTI I OBUJMU IMOVINE**

Povećanje u obujmu nefinancijske imovine se odnosi na povećanje vrijednosti imovine koja do tada nije bila evidentirana. Promjene u obujmu dionica i udjela u glavnici se odnosi na usklađenje sa SKDD-om i povećanje vrijednosti dionica. Smanjenje obujma proizvedene dugotrajne imovine se odnosi na povrate stanova prijašnjim vlasnicima te isknjiženja istih iz poslovnih knjiga. Smanjenje obujma potraživanja za dane zajmove se odnosi na otpis studentskih kredita po odluci. Povećanje obujma imovine za prihode poslovanja se odnosi na evidentiranje potraživanja po komunalnom doprinosu i načinu knjiženja istog.

1. **IZVJEŠTAJ O RASHODIMA PREMA FUNKCIJSKOJ KLASIFIKACIJI**

Ukupni rashodi prema funkcijskoj klasifikaciji bilježe povećanje u odnosu na u prošlu godinu sa indeksom 140,4 na poziciji R1. Navedeno povećanje je rezultat oporavka gospodarstva nakon pandemije te povećanih ulaganja u svaki sektor.

Najveća povećanja su bila ulaganja u funkcije ekonomskih poslova i to na šifri 0451 u vidu nastavka ulaganja u cestovnu infrastrukturu.

Značajnije povećanje je i na funkciji unapređenja zajednice u vidu ulaganja u sadržaje koji poboljšavaju kvalitetu života svima ( Azil, odlagalište Grabovica, Centar za starije..)

Funkcija zaštite okoliša bilježi također povećanje koje se odnosi najviše na funkcije gospodarenja otpadom i ulaganje u razvoj istog (Čistoća d.o.o., podzemni spremnici...)

Funkcije rekreacije, kulture i religije bilježe povećanja na šifri 081 uslijed većih ulaganja u sportske objekte (Dvorana u Gospinu polju, bazen u Gružu...)

Funkcije obrazovanja bilježe povećanje na šifri 091 u vidu ulaganja u povećanje vrtičkih kapaciteta.

**PRIMLJENI KREDITI I ZAJMOVI**

Grad Dubrovnik se u 2012. godini zadužio u Hrvatskoj banci za obnovu i razvitak za infrastrukturne projekte (groblje Dubac i Lazareti).

Tijekom 2018. godine Grad se zadužio za dugoročni kredit HBOR-a u svrhu ostvarenja investicija u infrastrukturu na svom području. Kredit se realizira u fazama kako se izvode radovi na projektima koji se financiraju iz njega. Povrat navedenog kredita je započeo u 2021. godini te se uredno otplaćuje.

U 2019. godini Grad se zadužio kod OTP Banke Split za realizaciju projekta izgradnje stanova u Mokošici. Aneksom je realizacija ostatka ugovora produljena za 6 mjeseci, te je u ukupnom iznosu realiziran u 2021. godini. Otplata je započela u 2023. godini i uredno se izvršava.

U 2020. godini grad se zadužio kod Zagrebačke banke za dugoročni kredit za ulaganje u infrastrukturne projekte, koji se u potpunosti realizirao u 2021. Otplata kredita započela je u 2022. te se rate uredno plaćaju.

Grad Dubrovnik je u 2020 godini dobio od Državnog proračuna bezkamatni zajam zbog odgode plaćanja poreza na dohodak koje je Vlada omogućila poduzetnicima koji se uredno otplaćuje i evidentira sukladno obavijestima Ministarstva financija.

Krajem 2020. godine dobiven zajam Ministarstva financija uslijed pada prihoda u ukupnom iznosu propisanom Uredbom.

U 2021. godini je zbog pada prihoda a kao osiguranje redovnog poslovanja dobiven zajam kod Ministarstva financija.

U 2022. godini potpisan je ugovor sa Ministarstvom regionalnog razvoja i fondova Europske unije putem HBOR-a za kreditiranjem ulaganja u javnu rasvjetu. Ugovor je potpisan na 14.000.000 kuna, a u 2023. godini je realiziran u ukupnoj vrijednosti od 841.794,41 eura te se uredno otplačuje sukladno planu otplate

**DANI ZAJMOVI**

Grad Dubrovnik u svome knjigovodstvu ima evidentirane zajmove dane, obrtnicima i studentima u prijašnjim godinama koji se uredno vraćaju ili su pokrenute mjere za naplatu istih.

U 2023. godini je isplaćen kratkorčni zajam društvu UTD Ragusa radi likvidnosti.

**UDJELI U TRGOVAČKIM DRUŠTVIMA**

Udjeli u glavnici trgovačkih društava u javnom sektoru upisanih kod Trgovačkog suda na koncu 2022. Iznose 47.130.227,90 eura, a jedina promjena u vidu smanjenja se odnosi na isknjiženje brisanog društva iz Sudskog registra (Dubrovačke Lučice d.o.o.)

Udjeli u trgovačkim društvima izvan javnog sektora iznose 11.347.910,33 eura. Iznos je povećan uslijed kupnje pojedinačnih udjela u društvu UTD Ragusa d.d. te usklađenjima stanja po obavijestima SKDD-a

**DANA JAMSTVA**

Grad Dubrovnik u 2023. godini nije davao nova jamstva društvima u svom vlasništvu dok se krediti za jamstva iz prethodnih godina uredno otplaćuju od strane svih društava te nije bilo aktivirano niti jedno jamstvo.

Stanje danih jamstava na dan 31.12.2023. godine je 11.165.768,21 eura.

**DANE SUGLASNOSTI**

U ožujku 2022. godine dana je suglasnost društvu UTD Ragusa d.d. za zaduženje za kupnju dionica tvrtke TUP d.d koja je u potpunosti realizirana u 2022. a otplata je započela u 2023. godini. U 2023. godini je dana nova suglasnost društvu UTD Ragusa da podigne kredit za refinanciranje postoječeg kredita zbog značajno povoljnijih financijskih uvjeta.

Društvu Sanitat Dubrovnik d.o.o. je u 2023. godini izdana suglasnost za zaduženje u projektu rekonstrukcije tržnice Gruž. Kredit je u fazi realizacije se se povlači sukladno građevinskim situacijama.

Sve otplate po kreditima za koje su dane suglasnosti u prošlim godinama se uredno otplaćuju.

U izvanbilančnoj evidenciji Grada Dubrovnika, stanje danih suglasnosti iznosi 10.828.114,31 euro.

**BILJEŠKE ZA BROJ ZAPOSLENIH**

Na temelju Zakona o službenicima i namještenicima u lokalnoj i područnoj (regionalnoj) samoupravi gradonačelnik Grada Dubrovnika, za  svaku godinu donosi Plan prijma u službu u upravna tijela Grada Dubrovnika kojim se, na prijedlog pročelnika upravnih tijela utvrđuje plan prijma službenika i namještenika u upravna tijela Grada Dubrovnika za 2023. godinu.

Plan prijma u službu službenika i namještenika u upravna tijela Grada Dubrovnika sadrži:   stvarno stanje popunjenosti; potreban broj službenika i namještenika na neodređeno vrijeme;   potreban broj vježbenika.

Sukladno navedenom koje se jednako primjenjuje na sve korisnike Grada Dubrovnika u 2023. godini je utvrđen potreban broj djelatnika.

 Gradonačelnik

 Mato Franković